Direktiva Komisije 2003/70/ES

z dne 17. julija 2003

o spremembi Direktive Sveta 91/414/EGS zaradi vključitve mekopropa, mekopropa-P in propikonazola na seznam aktivnih snovi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/414/EGS z dne 15. julija 2003 o dajanju fitofarmacevtskih sredstev v promet [1], kakor je bila nazadnje spremenjena z Direktivo Komisije 2002/68/EGS [2] in zlasti člena 6(1) Direktive,

ob upoštevanju naslednjega:

(1) Uredba Komisije (EGS) št. 3600/92 z dne 11. decembra 1992 o podrobnih pravilih za izvajanje prve faze delovnega programa iz člena 8(2) Direktive Sveta 91/414/EGS o dajanju fitofarmacevtskih sredstev v promet [3], kakor je bila nazadnje spremenjena z Uredbo (ES) št. 2266/2000 [4], določa seznam aktivnih snovi, ki jih je treba oceniti zaradi njihove morebitne uvrstitve v Prilogo I Direktive 91/414/EGS. Navedeni seznam vsebuje mekprop, mekoprop-P in propikonazol.

(2) Vplivi navedenih aktivnih snovi na zdravje ljudi in na okolje so bili ocenjeni v skladu z določbami iz Uredbe (EGS) št. 3600/92 za uporabe, ki jih predlagajo vlagatelji. Z Uredbo Komisije (ES) št. 933/94 z dne 27. aprila 1994 o določitvi aktivnih snovi fitofarmacevtskih sredstev in imenovanju držav članic poročevalk za izvajanje Uredbe Komisije (EGS) št. 3600/92 [5], kakor je bila nazadnje spremenjena z Uredbo (ES) št. 2230/95 [6], so bile določene naslednje države članice poročevalke, ki so predlagale ustrezna poročila o oceni in priporočila Komisiji v skladu s členom 7(1)(c) Uredbe (EGS) št. 3600/92: mekoprop: Država članica poročevalka Danska, vsi ustrezni podatki so bili podani dne 31. avgusta 1999; mekoprop-P: Država članica poročevalka Danska, vsi ustrezni podatki so bili podani dne 7. januarja 1999; propikonazol: Država članica poročevalka Finska, vsi ustrezni podatki so bili podani dne 30. novembra 1998.

(3) Navedena poročila o ocenah so države članice in Komisija pregledale v Stalnem odboru za prehransko verigo in zdravstveno varstvo živali.

(4) Pregledi vseh aktivnih snovi so bili končani 15. aprila 2003 v obliki poročila Komisije o pregledu za mekoprop, mekoprop-P in propikonazol.

(5) Med pregledom mekopropa, mekopropa-P in propikonazola niso našli nobenih odprtih vprašanj ali vzrokov za zaskrbljenost, ki bi zahtevali posvetovanje z Znanstvenim odborom za rastline.

(6) Različna izvedena preučevanja so pokazala, da lahko pričakujemo, da fitofarmacevtska sredstva z mekopropom, mekopropom-P ali propikonazolom na splošno izpolnjujejo zahteve iz člena 5(1)(a) in (b) Direktive 91/414/EGS zlasti v zvezi z uporabami, ki so bile preučene in podrobno opisane v poročilu Komisije o pregledu. Zato je primerno uvrstiti te aktivne snovi v Prilogo I, da se v vseh državah članicah zagotovi registracija fitofarmacevtskih sredstev, ki vsebujejo zadevne aktivne snovi, v skladu z določbami navedene direktive.

(7) Poročilo Komisije o pregledu se zahteva zato, da lahko države članice pravilno izvajajo posamezna poglavja enotnih načel, določenih v Direktivi 91/414/EGS. Zato je primerno zagotoviti, da je končno poročilo o pregledu, razen delov z zaupnimi informacijami, v državah članicah na voljo vsem zainteresiranim stranem, ki si ga želijo ogledati.

(8) Pred vključitvijo aktivne snovi v Prilogo I je treba zagotoviti nekaj časa, ki bo državam članicam in zainteresiranim stranem omogočil, da se pripravijo na izpolnjevanje novih zahtev, ki jih bo prinesla vključitev.

(9) Po vključitvi je treba državam članicam omogočiti določeno obdobje za izvajanje določb Direktive 91/414/EGS v zvezi s fitofarmacevtskimi sredstvi, ki vsebujejo mekoprop, mekoprop-P ali propikonazol in zlasti za pregled registracij, izdanih v skladu z določbami Direktive 91/414/EGS, da zagotovijo, da so izpolnjeni pogoji v zvezi z navedenimi aktivnimi snovmi iz Priloge I k Direktivi 91/414/EGS. Za predložitev in ocenjevanje celotne dokumentacije vsakega fitofarmacevtskega sredstva v skladu z enotnimi načeli iz Direktive 91/414/EGS je treba predvideti daljše obdobje.

(10) Zato je primerno v skladu s tem spremeniti Direktivo 91/414/EGS.

(11) Ukrepi, določeni v tej direktivi, so skladni z mnenjem Stalnega odbora za prehransko verigo in zdravstveno varstvo živali –

SPREJELA NASLEDNJO DIREKTIVO:

Člen 1

Priloga I k Direktivi 91/414/EGS se spremeni, kakor je navedeno v Prilogi k tej direktivi.

Člen 2

Države članice sprejmejo in objavijo zakone in druge predpise, potrebne za uskladitev s to direktivo, najkasneje do 30. novembra 2004. O tem takoj obvestijo Komisijo.

Te predpise uporabljajo od 1. decembra 2004.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

1. Države članice pregledajo registracijo za vsako fitofarmacevtsko sredstvo, ki vsebuje mekoprop, mekoprop-P ali propikonazol, da zagotovijo izpolnjevanje pogojev v zvezi z navedenimi aktivnimi snovmi iz Priloge I k Direktivi 91/414/EGS. Kjer je potrebno in najkasneje do 30. novembra 2004, spremenijo ali prekličejo registracijo.

2. Države članice za vsako registrirano fitofarmacevtsko sredstvo, ki vsebuje mekoprop, mekoprop-P ali propikonazol kot edino aktivno snov ali kot eno od več aktivnih snovi, ki so vse na seznamu v Prilogi I k Direktivi 91/414/EGS, najkasneje do 31. maja 2004 ponovno ocenijo sredstvo v skladu z enotnimi načeli iz Priloge VI k Direktivi 91/414/EGS na podlagi dokumentacije, ki je skladna z zahtevami iz Priloge III k navedeni direktivi. Na podlagi te ocene določijo, ali izdelek izpolnjuje pogoje iz člena 4(1)(b), (c), (d) in (e) Direktive 91/414/EGS. Kjer je potrebno in najkasneje do 31. maja 2008, spremenijo ali prekličejo registracijo.

Člen 4

Ta direktiva začne veljati 1. junija 2004.

Člen 5

Ta direktiva je naslovljena na države članice.

V Bruslju, 17. julija 2003

Za Komisijo

David Byrne

Član Komisije

[1] UL L 230, 19.8.1991, str. 1.

[2] UL L 177, 16.7.2003, str. 12.

[3] UL L 366, 15.12.1992, str. 10.

[4] UL L 259, 13.10.2000, str. 27.

[5] UL L 107, 28.4.1994, str. 8.

[6] UL L 225, 22.9.1995, str. 1.

--------------------------------------------------

PRILOGA

Na koncu preglednice v Prilogi I k Direktivi 91/414/EGS se dodajo naslednji vnosi:

"Št. | Splošno ime, identifikacijske številke | Ime po IUPAC | Tehnična čistost | Datum začetka veljavnosti | Datum izteka vključitve | Posebne določbe |

56 | mekoprop CAS št.: 7085-19-0 CIPAC št. 51 | (RS)-2-(4-kloro-o-toliloksi)- propionska kislina | 930 g/kg | 1. junij 2004 | 31. maj 2014 | Registrira se lahko samo kot herbicid. Za izvajanje enotnih načel iz Priloge VI, se upoštevajo sklepi poročila o pregledu za mekoprop in zlasti dodatkov I in II k poročilu, kot so bili dokončno sprejeti v Stalnem odboru za prehranjevalno verigo in zdravje živali 15. aprila 2003. Pri tej celoviti oceni: naj države članice posvetijo posebno pozornost možnosti onesnaženja podtalnice, če se aktivna snov uporablja v regijah, kjer so občutljiva tla in/ali podnebni pogoji. Kjer je primerno, pogoji za registracijo zajemajo ukrepe za zmanjšanje tveganja,naj države članice posvetijo posebno pozornost zaščiti neciljnih členonožcev. Kjer je primerno, naj predpišejo ukrepe za zmanjšanje tveganja. |

57 | Mekoprop-P CAS št.: 16484-77-8 CIPAC št. 475 | (R)-2-(4-kloro-o-toliloksi)- propionska kislina | 860 g/kg | 1. junij 2004 | 31. maj 2014 | Registrira se lahko samo kot herbicid. Upoštevajo se Priloga VI, sklepi poročila o pregledu mekopropa-P, in zlasti dodatki I in II, kot so bili dokončani v Stalnem odboru za prehranjevalno verigo in zdravje živali dne 15. aprila 2003. Pri tej celoviti oceni: naj države članice posvetijo posebno pozornost možnosti onesnaženja podtalnice, če se aktivna snov uporablja v regijah, kjer so občutljiva tla in/ali podnebni pogoji. Kjer je primerno, naj pogoji za registracijo zajemajo ukrepe za zmanjšanje tveganja. |

58 | Propikonazol CAS št.: 60207-90-1 CIPAC št. 408 | (±)-l-[2-(2,4-dikloro- fenil)-4-propil-1,3-dioksolan-2-ilmetil]-1H-l,2,4-triazol | 920 g/kg | 1. junij 2004 | 31. maj 2014 | Registrira se lahko samo kot fungicid. Za izvajanje enotnih načel iz Priloge VI, se upoštevajo sklepi poročila o pregledu za propikonazol in zlasti dodatkov I in II k poročilu, kot so bili dokončno sprejeti v Stalnem odboru za prehranjevalno verigo in zdravje živali 15. aprila 2003. Pri tej celoviti oceni: naj države članice posvetijo posebno pozornost zaščiti neciljnih členonožcev in vodnih organizmov. Kjer je primerno, naj pogoji za registracijo zajemajo ukrepe za zmanjšanje tveganja,naj države članice posvetijo posebno pozornost varovanju talnih organizmov pri odmerkih, ki presegajo 625 g a.i./ha (npr. uporaba na tratah) Kjer je primerno, naj pogoji za registracijo zajemajo ukrepe za zmanjšanje tveganja (npr. točkasto nanašanje). |

--------------------------------------------------